اود آنا

اوْد آنا - تۆرک، آلتای و تاتار میفوْلوْژیسینده آتش ایلاهه‌سی. مۆختلیف تۆرک دیللرینده ووْت (وۇت، اۇغوْت، اۇووْت) آنا اوْلاراق دا بیلینر. مغوللار گال ائجئ دئیرلر. اوْجاغی و ایچینده‌کی آتشی قوْرویار. قێرمیزی پالتار گئیمیش یاشلی بیر قادیندیر. اوْد دیلیملریله دالغالانان قێرمیزی ایپکدن بیر خالاتی واردیر. گنج آل بیر مادیان اۆزرینده سیاحت ائدیر. اۇزون قێرمیزی ساچلاری واردیر، ساچلاری هؤرگولودور و اوْد دیلیملرینه ایشاره‌دیرر. دؤشلری چوْخ بؤیوکدور. اوْد آنا، عمومی اوْلاراق ائولرده‌کی و چادیرلارداکی اوْجاقلاری و آتشینی قوْرویار. هر اوْجاغا بیر اییئ (قوْرویوجو رۇح) گؤندریر. یئددی اوْغلو واردیر و یئددیسی ده اوْد تانریسیدیر. یئر اۆزونده‌کی ایلک اوْجاغی اۆلگنین قێزلاری یاندیرمیشدیر. سوْنرا دا اوْد آنایا امانت ائتمیشدیر. اوْد آنا هر بیر اوْدا و اوْجاغا بیر اییئ (قوْرویوجو رۇح) گؤندریر. دوْققوز آتش چایی‌نین قوْوشاغیندا دوْققوز گۇشه‌لی میس بیر ائوده یاشاییر. ائوین، اؤلکه‌نین قوْرویوجولوغونو دا ایشاره‌لر. اؤز اۇشاغینی یئدیگی دئییلر. بۇ وضعیت آتشین آرتیب-آزالان یالیملی طبیعتینی خاطیرلادار. گؤی یئردن آیریلارکن یارادیلمیشدیر. مغوللاردا نیکاحین سیمووْلودور. کاراچایلاردا "تئب آنا" فوْرماسی ایشله‌دیلیر و تابیتی آدلی اسکیف اوْد تانریسی ایله علاقه‌‌لیدیر. تاتار میفوْلوْژیسینده اوْد آتاسی، اوْد اییئسی و اوْد آناسی بعضا تک بیر وارلیغا وئریلن مۆختلیف آدلار اوْلدوغو گؤرونور. لاکین آرالارینداکی ان اهمیتلی فرق، اوْد اییئسی‌نین یالنیز معین بیر اوْجاغا و یا آتشه باغلی اوْلماسیدیر. اوْد آناسی و اوْد آتاسی ایسه بۆتون اوْجاقلارین و آتشلرین صاحبیدیر و ایسته‌دیگی‌نین یانینا گئده بیلر. اوْد اییئلرینی بۇ آتشلری قوْروماق اۆزره اوْد آنا و اوْد آتا گؤندریر.
 ائتیموْلوْژی 
(اوْد/اوْت) کؤکوندن تؤره‌میشدیر. آتش دئمکدیر. مغولجادا اوْد سؤزونون اۇلدوز معناسینا گلمه‌سی ایسه دقت چکیجیدیر. داقور دیلینده هوْد سؤو ده يئنه اۇلدوز دئمکدیر.
 بیرده باخین 
تنگری‌چیلیک

 قایناقلار 

 Türk Əfsanə Sözlüyü, Dəniz Qaraqurd, Türkiyə, 2011, (OTRS: CC BY-SA 3.0)  

بؤلمه:تورک میفولوژیسی
بؤلمه:تورک تانریلاری